Ejerskifteforsikring hos dette firma vil jeg fraråde, hvis du søger en sikkerhed og hjælp, når skaden sker.

Anmeldelser kan ske online, hvor alle relevante spørgsmål bliver stillet og kan besvares.
Men!
Det første response jeg blev mødt med i min sag, var en svale af årsager til at ejerskifteforsikringen ikke dækker og at jeg iøvrigt skulle tage skarpere foto af mit hus end min iphone 7 kan præstere på 7 meters afstand.
Yderligere skulle jeg selv rekvirere en tømmer/ mure, til at besvare en lang række spørgmål, hvor flere allerede var besvaret i anmeldelsen. Andre punkter var at Gjensidige ville have en bestemmelse af årsagen til skaden af en håndværker.
Afslutningsvis blev det oplyst, at udgifter til at undersøge og oplyse de punkter de bad om ikke blev dækket af Gjensidige, med mindre skaden blev dækket.

Man kan rolig sige, at alle fornemmelser for lidt sikkerhed ved deres ejerskifteprodukt, blev helt og aldeles  udskiftet til en helt klar opfattelse af, at gjensidige ikke yder nogle former for god professionel kundeservice.
Medarbejderen er en tidligere forsikringssælger, som nu er flyttet til skadesafdelingen var afsenderen. 

Jeg kontakte telefonisk en medarbejder, da, Den aktuelle afsender ikke kunne træffes og vedkommende var yderst hjælpsom og hjælper mig nu videre.

Opslaget bliver redigeret afhængigt af ydeligere ting i sagen, da jeg stadig afventer svar.


Uddrag fra første email: 
Kort fortalt dækker ejerskifteforsikringen aktuelle skader på bygningen og dennes installationer som er til stede ved din overtagelse og som nedsætter bygningens værdi/brugbarhed nævneværdigt i forhold til andre tilsvarende huse af samme alder og god vedligeholdelsestand. Hvis forholdet er opstået efter din overtagelse dvs. i forbindelse med den høje lyd der er hørt d. 17.03.2018 dækker ejerskifteforsikringen ikke.
 
Vi tager en konkret vurdering i hver enkelt sag, og det er dermed vigtigt, at du sender alle de informationer vi ønsker. Send venligst materialet til: ejerskifteskade(@)gjensidige.dk 
 
Vær opmærksom på, at skader du anmelder til os ikke må udbedres uden vores samtykke, da vi skal have mulighed for at tilse forholdet om nødvendigt.
 
For at vi kan vurdere, om forholdet er dækket på din ejerskifteforsikring, har vi behov for, at du fremsender følgende informationer til os:
 
 
Du bedes få en håndværkers (tømrer, murer, vvs’er eller lignende) svar på følgende spørgsmål:
Beskriv hvad der er skadet.
Hvor er skaden placeret?
Hvor stort er omfanget?
Hvad er årsagen til skaden?
Hvordan kan skaden repareres?
Hvad koster det at udbedre skaden?
Hvad er alderen på den beskadigede bygningsdel (forholdet anmeldt)?
Eventuelle udgifter til håndværkeren i forbindelse med besvarelse af spørgsmålene hæfter du selv for. Hvis din skade bliver anerkendt som dækningsberettiget, kan forsikringen dække også rimelige og nødvendige undersøgelsesomkostninger.
 
 
Du bedes indsende et par skarpe digitale fotos - gerne tæt på og på afstand.
 
Bemærk, at de digitale fotos skal indsendes som vedhæftede filer i mailen, for at vi kan være sikre på, at kunne håndtere dem i vores system.
 
 
Du bedes indsende kopi af underskrevet købsaftale og evt. salgsopstilling
 
Hvis du ikke selv har den i elektronisk form, har din ejendomsmægler sandsynligvis.
 
 
Når vi har modtaget alt materialet fra dig, vurdere vi, om forsikringen umiddelbart dækker skaden, om vi mangler yderligere oplysninger for at kunne afgøre sagen, eller om en af vores taksatorer/samarbejdspartner skal se dit hus.
 
 
Ved dækkede skader, skal du være opmærksom på følgende:
Ø  Forsikringen dækker som udgangspunkt en reparation frem for en udskiftning af det beskadigede.
Ø  Du får ikke nyt for gammelt, da der er afskrivning på gamle bygningsdele. 
Ø  Du har en selvrisiko på din forsikring, som gælder pr. anerkendt skade – se eksakt beløb på din police.
Ø  De fleste policer er desuden tegnet med en bagatelgrænse, hvilket betyder, at skader under eller på bagatelbeløbet ikke dækkes.
Ø  Du skal regne med en sagsbehandlingstid på omkring 10 hverdage.
 
 
Hvis du har spørgsmål, er du velkommen til at ringe til os på tlf. 88 18 69 70 - oplys venligst dit skadenummer.
 
Med venlig hilsen
Gjensidige Forsikring
 
Ejerskifteskade